open-index/open-wikipedia-markdown huggingface dataset:
בד דנים

ממוזער|267px|מכנס ג'ינס עשוי בד דנים עם מסמרת נחושת לחיזוק תפר הכיס
שמאל|ממוזער|250px|שזירה עם דילוג על שלושה חוטי שתי בצד הקדמי וסטיה אלכסונית בין שורה לשורה
**דנים** (בצרפתית: **Denim**) הוא אריג כותנה שזור אלכסונית (Twill) כך שחוטי הערב עוברים מעבר לשני חוטי שתי או יותר, ובסטייה (offset) משורה לשורה. מקור שם הבד הוא בעיר נים שבצרפת, בה יוצר הבד לראשונה על ידי משפחת אנדרה (André). הבד נודע בתחילה בשם *Serge de Nîmes* (בצרפתית: *סרז' מ-נים*) ועם השנים השם התקצר ל-*de Nîmes* ובאיות מודרני Denim. הבד ידוע כבד ממנו עשויים מכנסי ג'ינס.

לעומת בדי קנבס בהם שני צידי הבד זהים, שיטת האריגה בדנים יוצרת הבדל בין שני צידי הבד כך שבבד דנים מחוטי ערב צבעוניים, הצד שבו חוטי הערב עוברים מעל מספר חוטי שתי נראה צבעוני יותר מהצד ההפוך. במכנסי ג'ינס, חוטי הערב הם לרוב בצבע כחול (או אינדיגו) וחוטי השתי לבנים, כך שמתקבל גוון כחול בצד החיצוני של המכנסים וגוון בהיר-לבן בצד הפנימי.

הדילוג על מספר חוטי שתי בשזירת הדנים עושה את הבד גמיש יותר ומתאים יותר ללבישה מבדים בשזירה ללא דילוגים. בזכות שזירה זו הדנים גם נוטה להתקמט פחות מבדים אחרים. כמו כן, המרווחים בדילוגי חוטי הערב מאפשרים שזירה צפופה של מספר חוטים רב, דבר המשפר את עמידות הבד בפני מעבר מים ואוויר. השימוש בבד הדנים נפוץ לצורכי עבודה וליצירת ריפוד עמיד מאחר שדוגמת הבד ומרקמה אינם חלקים ולכן כתמים נראים עליו פחות בבירור.

לאחר צביעת הבד בייצור בגדים מדנים, הבד עובר שטיפה לריכוך הבד ולשם הפחתה או מניעה של התכווצותו בכביסה. בד דנים שלא עובר תהליך שטיפה בזמן ייצור הבגד (נקרא גם דנים "יבש" או raw denim) נוטה לדהות, דבר הנחשב לרוב רצוי, בעיקר באזורי הבד בהם התנועה רבה יותר כמו הירכיים העליונות באזור המפשעה ואחורי הברכיים. במכנסיים שעוברים שטיפה בזמן הייצור מושג אפקט דומה של דהייה ושחיקה באמצעות מכונות.

## קישורים חיצוניים

* 

דנים
קטגוריה:כותנה
אליאב לילטי

**אליאב לילטי** (נולד ב-20 באוקטובר 1964) הוא במאי ותסריטאי ישראלי.

## ביוגרפיה
אליאב לילטי נולד וגדל בבאר שבע. בצה"ל שירת כמדריך חובשים. בתום שירותו הצבאי נסע לחו"ל לשנתיים וחצי. בשובו, החליט ללמוד קולנוע בחוג לקולנוע וטלוויזיה באוניברסיטת תל אביב.

ביים שלושה פרקים בסדרה המוקומנטרית, "דו"ח איבגי סויסה", בכיכובם של משה איבגי ומאיר סויסה (1999). ביים חמישה פרקים במסגרת העונה הראשונה של התוכנית הקומית "זבנג!" (2000).

היה במאי תשדירי בחירות 1999 ובחירות 2001 עבור אהוד ברק וקמפיין מפלגת העבודה.

ערך סרטים תיעודיים שביימה אריאלה אזולאי.

כתב, ביים וערך את "המון לא מלוכד נשלט ביתר קלות" – תערוכת יחיד של וידאו ארט, בגלריה "היינריך בל". התערוכה התעסקה בהמון והתייחסה לשפת הגוף ולהתנהגות במרחב הציבורי. היא התבססה במידה רבה על עולם הריקוד וספרי ההדרכה לריקוד.

עבד במשך שש שנים כמנהל קריאטיב במחלקת פרומו, "שידורי קשת" (2007-2001). במסגרת זו היה אחראי על קידום מרבית תוכניות "קשת" המרכזיות, השקת וקידום ערוץ "ביפ" ואתר "קשת".

ביים פרסומות, פרומואים וקמפיינים עבור כל ערוצי הטלוויזיה; בהם קמפיין לחמישייה הקאמרית שזכה בפרסים בניו יורק ובישראל.

ביים את תוכנית המציאות "פרויקט מסלול", בהנחיית שירז טל (2009). ביים את הסדרה התיעודית "אבודים" שהנחתה צופית גרנט בערוץ 2, התוכנית איחדה בני משפחה שהקשרים ביניהם אבדו (2011).

ביים את סדרת הטלוויזיה התיעודית "כך ראינו", המבוססת על סרטים ביתיים שצולמו בישראל משנות השלושים ועד סוף שנות השבעים ומנסה להציג באמצעותם את ההיסטוריה המקומית. הסדרה הוסבה לסרט בן מאה דקות עבור פסטיבל הקולנוע ירושלים. הסרט הוקרן בסינמטקים ברחבי הארץ.

בשנים 2012-2007 עבד על סרט הקולנוע העצמאי "מעשייה אורבנית", הסרט הוקרן בפסטיבל קולנוע דרום 2012 וייצא להקרנה בסינמטקים בראשית 2013.

ביים את הסדרה "קישון - שמו הולך לפניו" עבור ערוץ 8 .

ב-2020 ביים ועורך עבור "יס דוקו" סרט דוקומנטרי על חייו של מאיר אריאל - "מאיר אריאל — שיר כאב". ובשלבי הפקה ראשונים של "האלגוריתם הגנטי". פיצ'ר עלילתי.

## חיים אישיים
אליאב לילטי נשוי, מתגורר ביפו ולו שני בנים ובת.

## פילמוגרפיה
### קולנוע - תסריט, בימוי ועריכה

### טלוויזיה - בימוי

### עורך סרטי תעודה

## קישורים חיצוניים

* 
* אליאב לילטי באתר הסוכנות של קנלר
* נחום מוכיח, ריאיון - איך לספר מעשייה אורבנית, באתר הבמה, 19 במרץ 2013
* 
* 
* ווידאו-ארט: אליאב לילטי ועדינה בר-און בבלוג של ד"ר מיכל פופובסקי, יולי 2001
* 
* 

## הערות שוליים

קטגוריה:במאי קולנוע ישראלים
קטגוריה:תסריטאי קולנוע ישראלים
קטגוריה:עורכי קולנוע ישראלים
קטגוריה:במאי טלוויזיה ישראלים
קטגוריה:תסריטאי טלוויזיה ישראלים
קטגוריה:בוגרי אוניברסיטת תל אביב: קולנוע וטלוויזיה
קטגוריה:ישראלים שנולדו ב-1964
תיאודור דיסטרברג

250px|ממוזער|שמאל|מסע הבחירות לנשיאות, 1932

**תיאודור דיסטרברג** (בגרמנית: **Theodor Duesterberg**; 19 באוקטובר 1875 – 4 בנובמבר 1950) היה קצין גרמני, מנהיג מיליציית "קסדת הפלדה" ברפובליקת ויימאר ומועמד הימין השמרני בבחירות לנשיאות הרפובליקה ב-1932 מול פאול פון הינדנבורג ואדולף היטלר.

## ביוגרפיה
נולד בדרמשטאדט והצטרף לצבא הפרוסי (שהיה חלק מצבא הקיסרות הגרמנית) ב-1893. ב-1900 היה חלק מחיל המשלוח למזרח אסיה והשתתף בקרבות מרד הבוקסרים בסין. לפני מלחמת העולם הראשונה נשא במשרות פיקוד שונות ובמהלך המלחמה שירת במשרד המלחמה והגיע לדרגת אוברסט-לויטננט. עם תום המלחמה וקבלת הסכם ורסאי, אותו ראה כהשפלה לגרמניה, התפטר מהצבא.

ב-1919 הצטרף למפלגת העם הלאומית הגרמנית אך ב-1923 פרש ממנה והצטרף להנהגת "קסדת הפלדה" כסגנו של ראש הארגון ומייסדו, פרנץ זלטה. תחת הנהגתו הפך הארגון עד ל-1930 לכוח החמוש והמאומן הגדול ביותר ברפובליקה עם 500,000 חברים. ב-1929, במסגרת הדיונים בפרלמנט על קבלת תוכנית יאנג, הנהיג דיסטרברג את חזית ההתנגדות לתוכנית ולמען משאל עם תוך יצירת ברית עם אלפרד הוגנברג והיטלר. כן היה שותף בחזית קצרת-הימים של הוגנברג, היטלר והליגה הכול-גרמנית נגד קנצלר גרמניה היינריך ברינינג ב-1931.

בבחירות לנשיאות גרמניה שהתקיימו ב-1932 הריצו אנשי ארגון "קסדת הפלדה" והימין השמרני את דיסטרברג למשרה מול הנשיא המכהן, פון הינדנבורג הישיש, מועמד הקומוניסטים ארנסט תלמאן ומועמד המפלגה הנאצית, היטלר. דיסטרברג זכה רק ב-6.8% מהקולות, לאחר קמפיין נאצי שטען שאיננו ארי מספיק ושיש לו שורשים יהודיים.

עם עליית הנאצים לשלטון ומיזוג "קסדת הפלדה" לתוך האס אה, במסגרת תהליך ההאחדה (גְלָיְכְשָׁלְטוּנְג *Gleichschaltung*), התפטר דיסטרברג מתפקידו בארגון. ב-2 ביולי 1934 נאסר דיסרברג במסגרת "ליל הסכינים הארוכות", בו חיסל היטלר את ראשי האס אה שחשד בנאמנותם, ונשלח לזמן קצר לדכאו.

בשנת 1949 פרסם דיסטרברג את ספרו "קסדת הפלדה והיטלר" (*Der Stahlhelm und Hitler*), בו ניסה להצדיק את דרכו ולהוכיח את עצמאותה של המיליצייה מן המפלגה הנאצית וטירוף האנטישמיות שלה. כשנה לאחר מכן מת בהמלין.

## קישורים חיצוניים

* ציר זמן של תולדות חייו 

## הערות שוליים

קטגוריה:אנשי צבא גרמנים במלחמת העולם הראשונה
קטגוריה:פוליטיקאים גרמנים
קטגוריה:רפובליקת ויימאר: אישים
קטגוריה:אנשי צבא פרוסים
קטגוריה:מעוטרי מסדר אוסמניה
קטגוריה:מעוטרי צלב הברזל
קטגוריה:מעוטרי מסדר המג'ידיה
קטגוריה:אנשי צבא במרד הבוקסרים
קטגוריה:גרמנים שנולדו ב-1875
קטגוריה:גרמנים שנפטרו ב-1950
זמביזיה

**זמביזיה** (באנגלית: **Zambezia**) הוא סרט הנפשה בתלת-ממד, מסוגת קומדיה ופנטזיה, המבוסס על ציפורי אפריקה, שצולם בדרום אפריקה והופץ בנובמבר 2012.

## עלילה
הסרט מספר על קאי, בז נודד צעיר שחי עם אביו, טנדאי. לאחר שמכרה ותיקה של אביו, גוגו, חסידת האוכף, מתרסקת לתוך הקן שלהם, ואחרי שיחה לא ארוכה במיוחד אבל משכנעת, מחליט קאי לצאת לחפש את זמביזיה, עיר הציפורים. 
לאחר מסע ארוך הוא מגיע לעיר יחד עם קבוצת מגלנים הודיים ומגלה שהעיר בנויה בתוך עץ ענק על שפת מפל. ופוגש את זה-קל, תחמס מדריך תיירים שמנמן שמנסה למכור לו הצעות עסקיות כגון הצטרפות להוריקנים. קאי מנסה להצטרף ועובר את מבחן הקבלה בהצלחה רבה. אבל לאחר מכן מודח בידי מפקד ההוריקנים. 
באותו הזמן בודזו, לטאת כוח מרושעת, חוטף את טנדאי ומתכנן לפלוש לזמביזיה. קאי מנסה לעצור את הפלישה יחד עם שאר ציפורי זמביזיה. לאחר קרב ממושך מצליחים קאי ושאר תושבי זמביזיה לעצור את בודזו, ומפילים אותו לקרקעית התהום, אך אחת הציפורים מסתבכת ברשת שעטפה את בודזו, קאי מזנק להציל אותה, ומצליח. 
לאחר הקרב קאי מקבל עיטור כבוד מראש העיר זמביזיה, ומצטרף להוריקנים.

## דיבוב

## קישורים חיצוניים

* 
* אתר הסרט
* הסטודיו

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 2012
קטגוריה:סרטי אנימציה ממוחשבת
קטגוריה:סרטי אנימציה על ציפורים
AMT Hardballer

**AMT Hardballer** הוא אקדח חצי אוטומטי. שיבוט של אקדח הקולט M1911 המיוצר על ידי חברת AMT האמריקאית. קליבר הקנה הוא 45. (11.43 מ"מ) והוא מצופה לאורכו בכסף, למעט הידית האקדח העשויה מעץ. האקדח ידוע כלא אמין בשל נטייתו להיתקע באופן תכוף. האחד שבעה כדורים במחסנית סנדרטי ועל הקנה שלו ניתן להתקין משתיק קול.

## גרסאות
***AMT Hardballer**: היה גרסת נירוסטה של Colt Gold Cup, מצויד בכוונות מייקרו.
***AMT Combat Government**: פותח כאקדח ספורט אבל בשנת 1978 AMT שינתה את שמו. הוא שיבוט של הקולט M1911 עם כוונת משופרת לתחנות משטרה.
***AMT Longslide**: גרסה ארוכת קנה של Hardballer, הוצגה בשנת 1980.
***AMT Skipper**: גרסה קומפקטית של Hardballer הוצגה בשנת 1980. בשנת 1984, האקדח נעלם זמנית מהמגוון של AMT.
***AMT Commando**: הוצג במקור על ידי AMT אבל שופר והוצג מחדש בשנת 2000 תחת מותג התעשיות גילו. ויש לו קיבולת של 8 כדורים.
***AMT Accelerator**: גרסה Longslide שבעצם שיבוט של ה.400 Corbon מחסניתו כוללת 7 כדורים.
***AMT Javelina**: גרסה אוטומטית של ה**AMT Longslide** בעלת קליבר של 10mm ושמונה כדורים במחסנית.

## אזכורים במדיה
במשחקי Hitman (סדרת משחקים) הדמות הראשית - סוכן 47 נושא את האקדחים הללו, והם נשקו העיקרי והאהוב עליו. בסדרת הסרטים שליחות קטלנית המחסל (ארנולד שוורצנגר) משתמש בגרסת ה-Longslide של אקדח זה.

## ראו גם
*Hitman (סדרת משחקים)
*קולט M1911
*AMT

## קישורים חיצוניים

קטגוריה:אקדחים אמריקאיים
מעשה בחתוליים

**מעשה בחתולַיִים** היא מעשייה ידועה שכתב ע. הלל ופורסמה בספר **מעשה בחתולים ושאר החיות של ע. הלל**, שיצא בשנת 1977 בהוצאת כתר, מלווה באיורים מאת אלונה פרנקל. בשנת 2014 יצא הספר **מַעֲשֶֹה בַּחֲתוּלַיִם** בספריית נח (הוצאת הקיבוץ המאוחד), עם איורים מאת שמרית אלקנתי. הסיפור זכה גם, בגרסה השנייה של "רחוב סומסום", לגרסת מונפשת מפלסטלינה. 

## עלילה
המעשייה מספרת על שני חתולים, האחד לבן ואילו השני שחור. כל אחד מהם קינא ברעהו עקב צבע פרוותו. על-מנת לשנות את צבע הפרווה קפץ כל אחד מהם לחבית עם החומר המתאים: החתול הלבן קפץ לחבית של זפת והחתול השחור לחבית של סיד. אמנם צבע הפרווה של כל אחד מהם השתנה כפי שתכנן אבל נוכחותו של החומר על הפרווה היוותה אי-נעימות. החתולים שבו כל אחד לצבעו המקורי על ידי רחצה בים ולאחר ששבו לצבעיהם המקוריים התנצלו זה בפניו של זה.

## מקור
סיפור כמעט זהה תחת הכותרת "כלבלבים רבו והשלימו" הופיע במוסף "דבר לילדים" בשנת 1932.

## הערות שוליים

קטגוריה:חתולים בדיוניים
קטגוריה:ספרי ילדים ונוער בעברית
קטגוריה:כתבי ע. הלל
קטגוריה:הוצאת הקיבוץ המאוחד: ספרי ילדים
קטגוריה:ספרים על בעלי חיים
קטגוריה:חתולים בתרבות
זורו (סדרת אנימציה)

**זורו** (באנגלית: **Zorro: Generation Z**) היא סדרת טלוויזיה מונפשת בריטית שעלתה לראשונה לשידור בשנת 2006. העלילה מתרחשת בשנת 2015 סביב הנער דייגו דה לה וגה, אשר סבא רבא שלו הוא זורו הראשון. דייגו גדל על סיפורי "זורו" של סבו ולקח על עצמו את התפקיד לאחר שאביו נחטף.

## קישורים חיצוניים
* 

## הערות שוליים

קטגוריה:סדרות הנפשה בריטיות
Present

**Present** (הווה) הוא אלבום של להקת ואן דר גראף ג'נרייטור, אשר יצא ב-2005. האלבום היה הראשון של הלהקה מאז האלבום *[[The Quiet Zone/The Pleasure Dome]]* משנת 1977, והראשון עם הרכבה הקלאסי של הלהקה מאז *[[World Record]]* מ-1976. האלבום הביא לחזרתה של Charisma Records לפעילות.
## הפקה
שנים לאחר פירוקה, דחה מנהיגה, פיטר האמיל, דחה את הרעיון לאיחוד, אבל בשנת 2004 (לאחר שני מפגשים חד פעמיים, ללא הודעה בהופעותיו של האמיל), החלה עבודה על אלבום איחוד רשמי. *Present* היה התוצאה.

זהו אלבום כפול אשר בדיסק הראשון הוא כולל שישה שירים ליריים (מלבד הקטע האינסטרומנטלי השני "Boleas Panic"). הדיסק השני כלל אלתורים שבוצעו באולפן.

במשך שנותיה של הלהקה, חבריה אלתרו באולפן. זה מעולם לא יצא לאור באופן רשמי (מלבד הבוטלג Time Vaults) עד 2005.

ב-2005, הלהקה יצאה לסיבוב הופעות מוצלח לכבוד האיחוד. רק שני שירים מ-*Present* נוגנו והם היו "Every Bloody Emperor" ו- "Nutter Alert".

## רשימת שירים
### דיסק 1
#"Every Bloody Emperor" (פיטר האמיל) - 7:03
#"Boleas Panic" (דייוויד ג'קסון) - 6:50
#"Nutter Alert" (האמיל) - 6:11
#"Abandon Ship!" (גאי אוונס, האמיל) - 5:07
#"In Babelsberg" (האמיל) - 5:30
#"On The Beach" (ג'קסון, האמיל) - 6:48

### דיסק 2
כל הקטעים נכתבו על ידי יו בנטון, אוונס, ג'קסון, האמיל
#"Vulcan Meld" - 7:19
#"Double Bass" - 6:34
#"Slo Moves" - 6:24
#"Architectural Hair" - 8:55
#"Spanner" - 5:03
#"Crux" - 5:50
#"Manuelle" - 7:51
#"'Eavy Mate" 3:51
#"Homage To Teo" - 4:45
#"The Price Of Admission" - 8:49

## ביצוע
*פיטר האמיל - שירה, גיטרה, קלידן
*דייוויד ג'קסון - סקסופון, חליל צד
*יו בנטון - עוגב
*גאי אוונס - תופים, כלי הקשה

## קישורים חיצוניים

קטגוריה:ואן דר גראף ג'נרייטור
קטגוריה:אלבומים באנגלית
קטגוריה:אלבומי חברת כריזמה רקורדס
Trisector

**Trisector** הוא אלבום אולפן מאת להקת הרוק המתקדם הבריטית, ואן דר גראף ג'נרייטור. האלבום יצא על ידי וירג'ין/EMI במרץ, 2008. יחודו של האלבום בכך שזהו האלבום הראשון של הלהקה כשלישייה. הסקסופוניסט דייוויד ג'קסון, עזב את הלהקה בזמן סיבוב ההופעות של הלהקה ב-2005.

## רשימת שירים
כל השירים נכתבו על ידי פיטר האמיל, גאי אוונס ויו בנטון למעט איפה שמצוין
#"The Hurlyburly" - 4:38
#"Interference Patterns" - 3:52
#"The Final Reel" - 5:49
#"Lifetime" (האמיל) - 4:47
#"Drop Dead" - 4:53
#"Only in a Whisper" - 6:44
#"All That Before" - 6:29
#"Over the Hill" - 12:29
#"(We Are) Not Here" - 4:04

## ביצוע
*פיטר האמיל - שירה, פסנתר, גיטרה חשמלית
*יו בנטון - עוגב, גיטרת בס, דוושות בס
*גאי אוונס - תופים, כלי הקשה

## קישורים חיצוניים

קטגוריה:ואן דר גראף ג'נרייטור
A Grounding in Numbers

**A Grounding in Numbers** הוא אלבום אולפן של להקת הרוק המתקדם הבריטית, ואן דר גראף ג'נרייטור. האלבום יצא ב-14 במרץ, 2011. תאריך זה, כאשר הוא נכתב כ-3.14 מורכב משלוש הספרות הראשונות של פאי. הרצועה השנייה באלבום, "Mathematics" מתייחסת לזהות אוילר, לפעמים השיר נודע בשם "הפואמה המתמטית". יציאת האלבום מאותת בהמשך על הכיוון של השלישייה הנוכחית. באלבום זה עזבה הלהקה את חברת Charisma Records ועברה לחברת Esoteric. יו פדגהאם היה האחראי על עיבוד האלבום.

## רקע
הכנות לעבודה על האלבום החדש החלו בסוף 2008 ובתחילת 2009, כאשר חברי הלהקה התחילו לאסוף שברי שירים והחליפה "רעיונות, תאוריות, מדיניות והנחיות". בחודש אפריל 2010 חברי הלהקה נפגשו לפגישות אינטנסיביות בקורנוול בזמן שהאלבום הוקלט במשך שבוע. במשך חודשים השירים נערכו והותאמו על ידי חברי הלהקה (שממשיכים להחליף קבצים באמצעות האינטרנט או על CD-R) באולפנים שלהם. עד ספטמבר 2010 החומר היה מוכן. האלבום עבר עריכה (Mix) אחרי שלושה שבועות בלונדון בסטודיו של יו פדגהאם, Sofasound, והאלבום הושלם.

## רשימת השירים
כל השירים נכתבו על ידי פיטר האמיל, יו בנטון וגאי אוונס
# "Your Time Starts Now" – 4:15
# "Mathematics" – 3:38
# "Highly Strung" – 3:36
# "Red Baron" (אינסטרומנטלי) – 2:23
# "Bunsho" – 5:03
# "Snake Oil" – 5:21
# "Splink" (אינסטרומנטלי) – 2:37
# "Embarrassing Kid" – 3:07
# "Medusa" – 2:12
# "Mr. Sands" – 5:22
# "Smoke" –  2:30
# "5533" – 2:42
# "All Over the Place" – 6:04

## ביצוע
*פיטר האמיל - שירה, פסנתר, גיטרה חשמלית ובס מסוג Ashorby בשיר "Splink"
*יו בנטון - עוגב, גיטרת בס, דוושות בס, פסנתר, צ'מבלו, פעמונים, בס בעל 10 מיתרים וגיטרה בשיר "Smoke"
*גאי אוונס - תופים, כלי הקשה, גיטרה בשיר "5533"

## קישורים חיצוניים

קטגוריה:ואן דר גראף ג'נרייטור
ALT

**ALT** הוא האלבום ה-13 של להקת הרוק המתקדם הבריטית, ואן דר גראף ג'נרייטור. האלבום יצא לאור ב-25 ביוני 2012. באלבום יש רק שירים אינסטרומנטליים.

## רשימת שירים
#"Earlybird"
#"Extractus"
#"Sackbutt"
#"Colossus"
#"Batty Loop"
#"Splendid"
#"Repeat After Me"
#"Elsewhere"
#"Here's one I Made Earlier"
#"Midnite or So"
#"D'Accord"
#"Mackerel Ate Them"
#"Tuesday, The Riff"
#"Dronus"

## גרסת ויניל
### צד ראשון
#"Colossus"
#"Repeat After Me"
#"Earlybird"
#"Elsewhere"
#"loop J 2"
### צד שני
#"D'Accord"
#"Mackerel Ate Them"
#"Here's one I Made Earlier"
#"Dronus"

## ביצוע
*פיטר האמיל - גיטרות, קלידים
*יו בנטון - עוגב, גיטרת בס, דוושות בס
*גאי אוונס - תופים

## קישורים חיצוניים

קטגוריה:ואן דר גראף ג'נרייטור
משפחת פוליאקוב

שמאל|ממוזער|סמל האצולה של משפחת פוליאקוב**משפחת פּוֹליאקוב** (ברוסית: **Поляков**) הייתה משפחה יהודית נודעת ברוסיה בתקופת האמנציפציה. המשפחה הייתה כמעט שקולה בעושרה למשפחת רוטשילד המפורסמת ממערב אירופה.

משפחת פוליאקוב הייתה משפחה של תעשיינים ובנקאים. שלושה מבניה – יעקב, שמואל (סמואיל) ואליעזר (לזר) – זכו בתואר אצולה רוסי והקימו את "החברה הרוסית הדרומית לעיבוד פחם ואבן". במפעלים רבים שהקימו, סיפקו עבודה לעובדים יהודים רבים.
המשפחה בנתה מכספה יותר מ-20,000 ק"מ של מסילות ברזל ברוסיה. המסילות הוקמו בשיטה שנקראת כיום B.O.T: יזמים פרטיים זכו במכרזים וקיבלו אדמות וערובות כספיות מהמדינה, בנו על חשבונם והפעילו תמורת תמלוגים. שמואל פוליאקוב ואחיו זכו במספר מכרזים לסלילת מסילות רכבת והעסיקו אף בזה יהודים כסוכנים וספקי ציוד.

בנוסף לכך המשפחה הנציחה את שמם בשל תרומתם הרבה לקהילה היהודית של מוסקבה והקימה במוסקבה את בית הכנסת בולשאיה ברונאיה הנודע בעיר.
בגלל עושרה המשפחה משכה אש רבה והייתה גורם לאנטישמיות, לדוגמה הפרוטוקולים של זקני ציון מבוססים, בין היתר, גם עליה.

בתו של לזר פוליאקוב, ציטה, נישאה לימים לאליהו ברלין, ממנהיגי היישוב ומחותמי מגילת העצמאות של ישראל.

## קישורים חיצוניים

* 

*
פוליאקוב
קטגוריה:יהדות רוסיה
קטגוריה:האימפריה הרוסית: אישים
פוליאקוב
קטגוריה:אנשי עסקים יהודים בלארוסים
יישום אינטרנט עשיר

**יישום אינטרנט עשיר** (באנגלית: **Rich Internet Application – RIA**), הוא **[[יישום רשת]]** שיש לו הרבה מהמאפיינים של יישום מחשב שולחני "רגיל" (desktop application). בדרך כלל יישומי RIA עושים שימוש נרחב ב-JavaScript או במכונה וירטואלית, ויכולים להיות מסופקים בצורה של דפדפן המיועד לאתר ספציפי, פלאג אין לדפדפן או כארגז חול עצמאי. הטכנולוגיות הנפוצות ליצירת יישומי אינטרנט עשירים הן JavaFX, אדובי פלאש ו-Microsoft Silverlight, אם כי בשנים האחרונות ישנה מגמה של מעבר מטכנולוגיות מבוססות פלאג אין אלה, לאלטרנטיבות מבוססות HTML5 ו-JavaScript.

על מנת להשתמש ביישום אינטרנט עשיר, בדרך כלל על המשתמש להתקין תשתית תוכנה שתפקידה להוריד, לעדכן ולהריץ את היישום. זהו ההבדל העיקרי בין יישומי רשת מסוג זה לבין אלטרנטיבות מבוססות HTML5/JavaScript כמו Ajax, אשר משתמשות בפונקציונליות המובנית בדפדפן לצורך מימוש ממשקים דומים.

יישומי RIA נפוצים כמשחקי רשת, כמו גם כיישומים הדורשים יכולת לכידת וידאו ממצלמות רשת (Gmail הוא יישום רשת בולט היוצא מכלל זה בכך שהוא משתמש בפלאג אין משלו לדפדפן, המיועד למטרה זו). עם ההתפתחות של סטנדרטים לפיתוח ווב, כדוגמת HTML5, התמיכה של דפדפנים בסטנדרטים אלה השתפרה במידה מסוימת. עם זאת, גם לאחר ההופעה של ערכות כלים "כמו-שולחניים" (desktop-like widgets) מבוססי HTML5 ו-JavaScript, הצורך ביישומי RIA מבוססי פלאג אין לצורך גישה ללכידת וידאו לא פחת.

## ראו גם
* יישום רשת
* דף אינטרנט דינמי
* AJAX (תכנות)

קטגוריה:יישומי מחשב
קטגוריה:פיתוח יישומי ווב
קטגוריה:אינטרנט
סאלם אבו רביעה

**סאלם אבו רביעה** (בערבית: **سالم ابو ربيعه**) הוא איש ציבור ואיש חינוך. כיהן מאז שנת 2000 כראש המועצה המקומית כסייפה שבנגב. הוא זכה בבחירות בשנים 2000, 2004, 2008 ו-2013. ב-2018 הודח מתפקידו על ידי עבד אל עזיז נסאסרה.

לפני שרץ לבחירות בפעם הראשונה בשנת 2000 לראשות המועצה המקומית כסייפה, כיהן כמנהל בית ספר "חטיבת ביניים אבו רביעה" בכסייפה ולפני כן היה מורה. סאלם אבו רביע הוא בן שבט אבו רביעה, שבט בדואי המתגורר בנגב.

## הערות שוליים

קטגוריה:בדואים ישראלים
קטגוריה:שבט אבו רביעה
קטגוריה:אנשי חינוך ישראלים
קטגוריה:ראשי מועצת כסייפה
קטגוריה:ישראלים שנולדו במאה ה-20
ג'ניה דודוצקין

**גֶ'ניָה דוֹדוּצקין** (נולד ב-30 בדצמבר 1985) הוא שחקן כדורעף ישראלי וקפטן קבוצת הפועל מטה אשר. מתנשא לגובה של 1.92 מטר. דודוצקין הוא הספורטאי הישראלי המקצוען הפעיל השני שיצא מהארון, קדם לו השחיין ברק עטר שיצא מהארון בשנת 1993.

## ביוגרפיה
דודוצקין נולד בדצמבר 1985 באזרבייג'ן, ברית המועצות. בשנת 1990, בגיל 4, עלה עם משפחתו לישראל והתיישב בקיבוץ כפר מסריק שבגליל המערבי. אמו ודודתו לבית משפחת גמפל שיחקו כדורעף בבאקו, ולאחר עלייתן שיחקו בקבוצת הבוגרות של מטה אשר. הוא בוגר בית חינוך אופק שבקיבוץ עברון. הוא שיחק בנבחרת ישראל בכדורעף לנוער, ובספטמבר 2002 הצטרף לקבוצת הפועל מטה אשר. בצבא שירת במשטרה הצבאית, במסלול לספורטאים.

בעונות 2009/2010 ו-2010/2011 העפילה קבוצתו של דודוצקין לסדרת הגמר ולמשחק גמר גביע המדינה בכדורעף, ובעונת 2011/2012 העפילה הקבוצה שוב לסדרת הגמר ואף נאבקה באלופה מכבי תל אביב, אף על פי שלבסוף נוצחה 3:1 במשחקים.

דודוצקין שיחק בתפקיד חוסם אמצע ושימש כקפטן קבוצת הפועל מטה אשר/עכו.

ב-6 בפברואר 2013 הוביל דודוצקין את חבריו לקבוצה, לזכייה בגביע המדינה לאחר 10 שנים, נגד מנשה/חדרה/עמק חפר 0-3 (18:25, 20:25, 17:25), לעיני 1,200 צופים ברעננה. ב-18 באפריל הוא הוביל את קבוצתו גם לזכייה באליפות המדינה לאחר ניצחון בסדרת הגמר על מכבי תל אביב 0-3.

ביולי 2013 פרש דודוצקין מכדורעף מקצועני והחליט להתמקד בלימודי פסיכולוגיה.

## חייו האישיים
ב-7 בינואר 2013 יצא מהארון כהומו בכתבה ב-mynet. בשנת 2014 התחתן עם עמיחי שרפשטיין, בן קיבוץ מעגן מיכאל, ג'ודוקא בעבר וכיום אומן (פסל, צורף ובשלן). הוא מתגורר עמו במעגן מיכאל והם מגדלים ביחד בהורות משותפת עם האם את בנו של שרפשטיין, עדי.

## קישורים חיצוניים

* ג'ניה דודוצקין, באתר איגוד הכדורעף בישראל
* 
* 
* 
* 

## הערות שוליים

קטגוריה:שחקני כדורעף ישראלים
קטגוריה:ישראלים ילידי אזרבייג'ן
קטגוריה:ספורטאים להט"בים ישראלים
קטגוריה:מעגן מיכאל: אישים
קטגוריה:בוגרי בית חינוך אופק, עברון
קטגוריה:ישראלים שנולדו ב-1985
בני דון-יחייא

**בן ציון (בני) דון-יחייא (נולד 1952)** הוא עורך דין ישראלי המתמחה בדיני משפחה וירושה, סופר ופובליציסט.

## ביוגרפיה

בני דון-יחייא הוא בנם של לילי ושבתי דון-יחייא, שהיה עורך עיתון "הצופה". דון-יחייא נולד בתל אביב, בילדותו התגורר ב"בית מגורי העיתונאים" שבשכונת יד אליהו ולמד בבית ספר ביל"ו ובתיכון צייטלין.

בצה"ל שימש ככתב בביטאונה של הרבנות הצבאית "מחניים". לאחר סיום שירותו הצבאי, הקים הוצאת ספרים בשם "הוצאת דון", שפרסמה כ-40 ספרים.

דון-יחייא הוא בוגר אוניברסיטת תל אביב במשפטים. בעת לימודיו, שימש כעורך ביטאון הסטודנטים. הוא מומחה לדיני משפחה, ירושה ועזבונות.

במהלך השנים, פרסם 16 ספרים בתחום עיסוקו - חלקם מקצועיים וחלקם הומוריסטיים. הוא מעביר סדנאות והרצאות על דיני משפחה ונושאים נוספים. העלה מופע הומוריסטי בשם "טובים השניים", על זוגיות וחיי נישואין, וכן מופע בידורי על הומור יהודי שנקרא "צחוק הגורל".

דון-יחייא הנחה תוכנית לענייני משפט בערוץ 10 ותוכנית ייעוץ למאזינים בקול ישראל. הוא היה בעל טור לדיני משפחה ב-ynet והגיש פינות שונות בתחנות רדיו אזוריות. כמו כן, דון-יחייא מנהל את פורום דיני המשפחה באתר הפורומים "תפוז אנשים" ומנחה יחד עם עו"ד רעות שדה תוכנית על דיני משפחה וירושה ב"רדיו החברתי הראשון".

בשנת 1973 נישא לרחל, עורכת דין ומגשרת, חברת דירקטוריון חברת החשמל. בשנת 2009 השניים התגרשו. הוא אב לחמישה ומתגורר בגבעת שמואל. בנו אורי דון-יחייא הוא עורך דין, העוסק אף הוא בדיני משפחה. בן אחר, הרב יונתן (יוני) דון־יחייא, הוא רב מושב הזורעים. בתו דפנה לוי היא יועצת זוגית.

## בין ספריו
* **תורת דיני הירושה** - הספר השימושי המקיף לדיני ירושה, צוואות ועיזבונות
* **תורת דיני המשפחה** - המדריך השימושי המלא לנישואין, גירושין, זוגיות ומשפחה
* **משפחה במשפט** - מדריך לדיני אישות (3 כרכים), הוצאת ידיעות ספרים, 1996
* **דיני מזונות** - ביחד עם השופט אלישע שינבוים (2 כרכים)
* **זוג משמיים** - אלבום שירי זוגיות, סיפורים ואמרות על חיי נישואין ומשפחה, הוצאת רקיע
* **במשפחות הכי טובות - תמונות מחיי נישואין**, הוצאת ידיעות ספרים, 2009
* **תורת היחסים - נשים וגברים ומה שביניהם** – סיפורי זוגיות, הוצאת ידיעות ספרים, 2011
* **מסביב לשולחן** - הרעיונות והסיפורים הטובים ביותר על פרשות השבוע
* **הרי את מחודשת לי** - סיפורי הפתעה זוגיים, הוצאת כנרת זמורה ביתן, 2018
* **מבחר הסיפור היהודי** - 800 סיפורי חסידים וצדיקים מחולקים ל-130 נושאים, הוצאת אלומות, 2019
* **מסביב לשנה** - הספורים והרעיונות הטובים ביותר על החגים ומעגלי החיים
* **אמא ואבא רוצים לספר לכם משהו** - ספר ילדים על משפחה מתגרשת, הוצאת אגם, 2020
* **שלום לבוא שבת** - קובץ שערך (ביחד עם הרב מנחם הכהן)
* **ארץ חמדה** - קובץ שערך (ביחד עם שמחה רז)
* **אהבה מחרוז ראשון** - מבחר אמרות ותובנות על אהבה, זוגיות ונישואים - בחרוזים

## קישורים חיצוניים
* 
*פרסומיו של בני דון יחיא בספרייה הלאומית

* 
*ו הכי טוב זה שיטת הסנדביץ': מחמאה – הערה – מחמאה - ראיון במגזין גבעתיים
* 
* 
* 
* אסתר טל, קשה להישאר נשוי, באתר את, 1 בדצמבר 2014
* יורם יובל, שיחת נפש עם בני דון-יחייא, כאן חינוכית, 6 בנובמבר 2017
* 
* 

**מאמרים שכתב עו"ד בני דון-יחייא**
* 
* 

## הערות שוליים

קטגוריה:בוגרי אוניברסיטת תל אביב: משפטים
קטגוריה:עורכי דין ישראלים
בני
קטגוריה:בוגרי בית הספר צייטלין
קטגוריה:ערוץ עשר: שדרנים, שחקנים ומנחים
קטגוריה:בעלי טור ישראלים
קטגוריה:סגל ynet
קטגוריה:סגל קול ישראל
קטגוריה:דיירי בית מגורי העיתונאים
קטגוריה:בוגרי בית הספר ביל"ו (תל אביב)
קטגוריה:גבעת שמואל: אישים
קטגוריה:ישראלים שנולדו ב-1947
האבטומוביל

**האבטומוביל** הוא מגזין רכב קלאסי וביטאון מועדון החמש - מועדון הרכב הקלאסי והאספנות בישראל. האבטומוביל יוצא במהדורת צבע מודפסת בת 44 עמודים 3–4 פעמים בשנה, ועוסק בתחום כלי רכב קלאסיים ורכבי אספנות. 

המגזין מודפס בעברית ביותר מאלף עותקים ונשלח בדואר לחברי עמותת מועדון החמש, במקביל מפורסמות מהדורות עבר בפטרמט דיגיטלי של המגזין באתר מועדון החמש. 

גיליון מספר 1 הודפס בחודש ינואר 1986. 

האבטומובל הוא מגזין לרכבים קלאסיים היחיד בעולם שיוצא לאור בשפה העברית והיחיד שעוסק בתחום זה שיוצא לאור במזרח התיכון.

## עורכי האבטומוביל
עורכי המגזין בעבר:
* בני הספל: 1986 - 1993
* בני הספל, רוני מוסקוביץ: 1994
* רוני מוסקוביץ: 1995
* אמנון אירמאי: 1996 - 2000
* בני הספל: 2000 - 2004
* איל פלד, בני הספל: 2004 - 2007
* בני הספל: 2007 - נוכחי

## ראו גם
* מועדון החמש

## קישורים חיצוניים
* 
* גליונות עבר סרוקים של האבטומוביל, באתר מועדון החמש

קטגוריה:כתבי עת בעברית
קטגוריה:ישראל: כתבי עת
קטגוריה:כתבי עת לתחבורה
פרנץ זלטה

[200px|ממוזער|שמאל|כרזה של "חזית המאבק שחור-לבן-אדום" לבחירות מרץ 1933. שחור: [אלפרד הוגנברג|הוגנברג, לבן: פאפן, אדום: זלטה]]

**פרנץ זֶלטֶה** (**Franz Seldte**; 29 ביוני 1882, מגדבורג – 1 באפריל 1947) היה מנהיגהּ ומייסדהּ של מיליציית "קסדת הפלדה" ברפובליקת ויימאר ושר העבודה בממשלת גרמניה הנאצית מ-1933 ועד 1945.

## תולדות חייו
נולד במגדבורג, אביו היה בעל מפעל למוצרים כימיים. לאחר תקופת חניכות כאיש שיווק למד כימיה באוניברסיטאות של בראונשווייג וגרייפסוולד. ב-1908, לאחר מות אביו, הוא היה למנהל המפעל שירש מאביו.

במלחמת העולם הראשונה שירת כקצין מילואים והשתחרר בדרגת האופטמן (סרן). במהלך הקרבות איבד את ידו הימנית וזכה לעיטור צלב הברזל.

בעקבות מהפכת נובמבר 1918 הקים את "קסדת הפלדה" ככוח פרייקור (ארגון חמוש). הארגון הורכב מחיילי מילואים משוחררי מלחמת העולם הראשונה, שביקשו להשיב לאחור את תוצאותיה (רבנשיזם), לבטל את חוזה ורסאי, להחזיר שליט מבית הוהנצולרן ולהחזיר לעם הגרמני את כבודו.

ב-1924 הצטרף להנהגת הארגון, כסגנו, תיאודור דיסטרברג, שהפך ליותר ויותר דומיננטי בהנהגה. ב-1929, במסגרת הדיונים בפרלמנט על קבלת תוכנית יאנג, היה שותף מרכזי בארגון חזית ההתנגדות לתוכנית ולמען משאל עם תוך יצירת ברית עם אלפרד הוגנברג ואדולף היטלר. כן היה שותף בחזית קצרת-הימים של הוגנברג, היטלר והליגה הכול-גרמנית נגד קנצלר גרמניה היינריך ברינינג ב-1931.

זלטה היה חבר מועצת העיר מגדבורג מטעם מפלגת העם הלאומית הגרמנית. עם עליית הנאצים לשלטון ב-30 בינואר 1933 הצטרף זלטה לקבינט ומונה לשר העבודה. עם זאת, בבחירות הכלליות שהתקיימו במרץ אותה שנה השתתף יחד עם פרנץ פון פאפן, אלפרד הוגנברג (יו"ר מפלגת העם הלאומית) והשדולה החקלאית בחזית הימנית-שמרנית המשותפת "חזית המאבק שחור-לבן-אדום" (Kampffront Schwarz-Weiß-Rot) שביקשה לחסום את דרכו של היטלר לכס קנצלר גרמניה. לאחר הבחירות, בהן נכשלה החזית, המשיך זלטה לכהן כשר בממשלתו של היטלר ואף היה אחד מ-22 "החברים-האורחים" שהורשו לשבת ברייכסטאג יחד עם עוד 639 חברים נאצים.

ב-27 באפריל התפקד זלטה למפלגה הנאצית ובאוגוסט התמנה לקצין אס אה בדרגת אוֹבּר-גרוּפנפיהרר (גנרל) לאחר מיזוג "קסדת הפלדה" לאס אה במסגרת תהליך ההאחדה (גְלָיְכְשָׁלְטוּנְג *Gleichschaltung*).

זלטה מונה לרייך-קומיסר של שירות העבודה ההתנדבותי (Reichsarbeitsdienst) שנועד להילחם באבטלה ההמונית, תפקיד ממנו הודח למעשה ב-1935. הוא המשיך בתפקיד שר העבודה הן בממשלה הנאצית והן בממשלת המדינה של פרוסיה, תחת הרמן גרינג.

עם תום מלחמת העולם השנייה נעצר זלטה על ידי כוחות צבא ארצות הברית, אך מת בטרם הוגש נגדו כתב אישום.

## קישורים חיצוניים

* ציר זמן תולדות חייו 
* 

קטגוריה:רפובליקת ויימאר: פוליטיקאים
קטגוריה:שרי ממשלת גרמניה הנאצית
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:מעוטרי אות הזהב המפלגתי
קטגוריה:נאצים שנפטרו במעצר
קטגוריה:גרמנים שנולדו ב-1882
קטגוריה:גרמנים שנפטרו ב-1947
כשהדוד שמחה שר

**כשהדוד שמחה שר** היא סיפור מחורז מאת ע. הלל. זהו אחד מני סיפורים רבים של ע. הלל המספרים על דמותו של "דודי שמחה".

## הסיפור
הסיפור מתרחש בבית ובו שש קומות (פלוס מרתף) ובקומות השונות מתגוררים דיירים שונים. לאורך הסיפור לא נחשפת זהותו של הדייר שגר בקומה העליונה (כל הזמן נאמר כי "לעת עתה זה סוד!") וכאשר זהותו נחשפת מסתבר שזהו שמחה, איש הנוהג לשיר ולשמח כך את הרחוב כולו. הסיפור מסופר על ידי אחיינו של שמחה הגר בקומה החמישית עם הוריו ונוהג להיפגש עם בעלי-המקצוע לעיתים, מסיבות שונות.

## בעלי-המקצוע
בעלי-המקצוע בסיפור הם סנדלר בשם חיים, ספר בשם אפרים, נגר בשם דן, רופא, ואופה בשם משה. הרופא נבדל מיתר בעלי-המקצוע בסיפור משום שלא מתואר מה הוא עושה במסגרת תפקידו ובנוסף לכך לא מציינים את שמו.

## לקריאה נוספת
* **כשהדוד שמחה שר**; את הסיפור הזה סיפר ע' הלל; את הציורים ציירה רות צרפתי, תל אביב: הקיבוץ המאוחד ('ספרית דרור'), תש"ך.

## קישורים חיצוניים
* 

קטגוריה:ספרי ילדים ונוער בעברית
קטגוריה:כתבי ע. הלל
קטגוריה:הוצאת הקיבוץ המאוחד: ספרי ילדים
ירון לרמן

**ירון לרמן** (נולד ב-23 במאי 1979) הוא ממקימי התנועה הליברלית החדשה ויו"ר מפלגת עלה ירוק בבחירות 2013.

## חייו
לרמן מחזיק בתואר ראשון בהנדסת תעשייה וניהול מהטכניון בחיפה ותואר שני במנהל עסקים, גם הוא מהטכניון. את שירותו הצבאי מילא בתפקיד מהנדס במסגרת העתודה האקדמאית. לאחר שירותו הצבאי עבד בתחום ההיי-טק. לרמן מתגורר כיום בתל אביב.

בסוף שנת 2008 הקים לרמן את התנועה לצבא מקצועי שעסקה בקידום אג'נדת מעבר הדרגתי של מודל הגיוס של צבא ההגנה לישראל ממודל גיוס חובה לעבר מודל שעיקרו גיוס מקצועי ומוטה צורך. התנועה לצבא מקצועי פרסמה ניירות עמדה בנושא היעילות הכלכלית, הצבאית והחברתית של מודל שירות זה.

בשנת 2011 הקים לרמן יחד עם עו"ד אבי נוב, מוטי היינריך, בועז ארד ואמיר וייטמן את התנועה הליברלית החדשה, אשר מקדמת את חירות הפרט והשוק החופשי בשיח הציבורי. לקראת הבחירות לכנסת ה-19 חברו חלק מחברי התנועה הליברלית החדשה למפלגת עלה ירוק. לרמן מונה ליו"ר עלה ירוק והמפלגה הגישה רשימה בשם "עלה ירוק - הרשימה הליברלית". המפלגה בהנהגת לרמן הרחיבה וחידדה את מצעה בנושאי חופש האזרחים, הגנה על חירויות ופרטיות, הורדת מיסים, הפרטת שירותים ציבוריים, מאבק בוועדים ובמונופולים, ביטול תוכנית המאגר הביומטרי, הפרדת דת ממדינה והורדת יוקר המחיה.

בבחירות לכנסת ה-23 הצטרף למפלגתה של ליבי מולד, בשם המפלגה הליברלית החדשה.

## קישורים חיצוניים

* 
* "גיוס החובה מנוגד באופן ישיר לחוק כבוד האדם וחירותו", ריאיון עם לרמן, באתר "אקטואלי", 5 בדצמבר 2011
* אתר הבית של התנועה הליברלית החדשה

קטגוריה:פעילים פוליטיים ישראלים
קטגוריה:קצרמר ישראלים
קטגוריה:ראשי מפלגת עלה ירוק
קטגוריה:בוגרי העתודה האקדמית
קטגוריה:בוגרי הטכניון - מכון טכנולוגי לישראל: הנדסת תעשייה וניהול
קטגוריה:ישראלים שנולדו ב-1979
קורט זתה

**קורט היינריך זתה** (בגרמנית: **Kurt Heinrich Sethe**; 30 ביוני 1869 – 6 ביולי 1934), היה אגיפטולוג ובלשן גרמני ידוע מברלין.

## חייו
זתה נולד ב-1869 בברלין, אביו היה שופט בית משפט השלום. הוא למד משפטים ולאחר מכן שפות קלאסיות ושפות שמיות, בעיקר אגיפטולוגיה באוניברסיטת טיבינגן. את הדוקטורט שלו סיים בשנת 1892 אצל אדולף ארמן (Adolf Erman) בשנת 1900 מונה לפרופסור לאגיפטולוגיה באוניברסיטת גטינגן. בשנת 1923 מונה למחליפו של ארמן בברלין.

בשנת 1919 מונה לחבר באקדמיה הבאוורית למדעים ומדעי הרוח (Bavarian Academy of Sciences and Humanities), ובשנת 1932
לאקדמיה הפרוסית למדעים (Prussian Academy of Sciences). היה חבר חוץ באקדמיה למדעים של גטינגן (Göttingen Academy of Sciences), חבר במכון לארכאולוגיה גרמנית (German Archaeological Institute), חבר כבוד של החברה המזרחית האמריקאית (American Oriental Society).

ביחד עם ארמן והרמן גראפו (Hermann Grapow) היה מעורב ביצירת המילון לשפה מצרית.

בשנים 1904–1905 שהה במצרים, ואסף טקסטים עתיקים רבים וערך את הספר "Urkunden des ægyptischen Altertums", שמשמש קטלוג בסיסי של ספרות וטקסטים שמקורם במצרים העתיקה. בין פרסומיו הידועים הוא פרסום בשנת 1926 של כתבי המארות הסדרה הראשונה שנכתבה על גבי שברי חרסים והמתוארכים למאה ה-20 לפנה"ס. הוא נחשב למומחה במצרית התיכונה. הוא היה הראשון שהציג תאוריה שיטתית של הפועל המצרי.

הוא פרסם את האתנולוגיה "Aegyptische Lesestuecke" שעדיין משמשת לומדים המתחילים בלימוד השפה המצרית. בנוסף פרסם אפיגרפיה מקיפה של חקר כתובות מצרי שנקרא "Urkunden der Aegyptologie."

על תלמידיו של זתה נמנו האגיפטולוג הבריטי אלן גרדינר ויעקב פולוצקי שהיה פרופסור לאגיפטולוגיה ולשפות שמיות באוניברסיטה העברית.

זתה היה נשוי ונולדו לו בן ובת.

## מפרסומיו

* *Das Aegyptische Verbum im Altaegyptischen, Neuaegyptischen und Koptischen.* 3 Bde. (1899-1902)
* *Urkunden des Alten Reichs.* 4 Teile (1903-1933)
* *Urkunden der 18. Dynastie.* 16 Teile in 4 Bänden, Hinrichs, Leipzig 1906-1909.
* *Die Altaegyptischen Pyramidentexte.* 4 Bde. (1908-1922)
* *Demotische Urkunden zum ägyptischen Bürgschaftsrechte,[...].* Bd. 1 (1920)
* *Dramatische Texte zu Altaegyptischen Mysterienspielen.* 2 Teile (1928)
* *Urgeschichte und älteste Religion der Ägypter.* (1930)
* *Das Hatschepsut-Problem noch einmal untersucht.* (1932)
* *Übersetzung und Kommentar zu den Altägyptischen Pyramtdentexten.* 6 Bde. (mit W. Erichsen, 1935-1962)


## קישורים חיצוניים

קטגוריה:אגיפטולוגים
קטגוריה:בלשנים ולשונאים גרמנים
קטגוריה:מילונאים
קטגוריה:בוגרי אוניברסיטת טיבינגן
קטגוריה:בוגרי אוניברסיטת ברלין
קטגוריה:סגל אוניברסיטת גטינגן
קטגוריה:סגל אוניברסיטת ברלין
קטגוריה:גרמנים שנולדו ב-1869
קטגוריה:גרמנים שנפטרו ב-1934
רובי אמל

**רוברט פטריק "רובי" אמל הרביעי** (באנגלית: **Robert Patrick "Robbie" Amell IV**; נולד ב-21 באפריל 1988) הוא שחקן, מדבב ודוגמן קנדי. ידוע בעיקר מתפקידיוו בסדרות "טרו ג'קסון", "נקמה", "אנשי המחר", ו"הפלאש", ומהסרטים "מתוייגת" ו"השמרטפית".

## ביוגרפיה
אמל נולד בטורונטו שבקנדה, בנם של ג'ו (ברדן) ורוב אמל. בן דודו של השחקן סטיבן אמל. מגיל שש החל לדגמן ולהופיע בפרסומות בטלוויזיה. הוא למד במכללת אמנויות המשחק לורנס פארק שבמהלכו שיחק במספר מחזות ובהם "חשיבותה של רצינות". במקביל, שיחק הוקי קרח ברמה גבוהה, אך ויתר על המשחק כשהוזמן למבחן הבד הראשון שלו.

## קריירה
בשנת 2005 אמל הופיע לראשונה בקולנוע כאשר שיחק בסרט ההמשך ל-"12 במחיר 1", "12 במחיר אחד 2" לצד סטיב מרטין, טום ולינג והילרי דאף. בשנת 2006 החל לככב בסדרת הטלוויזיה של ערוץ דיסני "לחיות עם דרק" בתפקיד מקס, חברה של קייסי. את תפקידו הראשי הראשון בקולנוע קיבל בשנת 2008, כאשר שיחק לצדה של אשלי טיסדייל בסרט "דמיין את זה" ששודר בערוץ ABC Family. עוד באותה שנה קיבל תפקיד ראשי בסדרת הטלוויזיה "טרו ג'קסון" בערוץ ניקלודיאון כג'ימי מדיגן, למשך 3 עונות עד לתום הסדרה ב-2011. בשנת 2009 החל לגלם את תפקיד פרד ג'ונס בסדרת הסרטים החדשה של "סקובי דו".

בין השנים 2011–2012 שיחק בתפקיד קבוע כאדם בסדרה "נקמה". בשנת 2012 שיחק בסרט הקולנוע "מוכה ברק" בהפקתו של כריס קולפר. בשנת 2014 שיחק בסדרת הטלוויזיה "אנשי המחר" של רשת The CW בתפקיד הראשי, לפני שהסדרה בוטלה אחרי עונה אחת. ב-2014–2015, אמל הופיע בתפקיד רוני ריימונד בסדרת הלייב אקשן "הפלאש" בתפקיד חוזר.

בשנת 2015 שיחק לצד בלה ת'ורן בסרט הנעורים "מתויגת" בתפקיד וסלי ראש.

בשנת 2016 שיחק בסרט הקומי "מר תשע נשמות". בשנת 2017 שיחק שוב לצד בלה ת'ורן בסרט קומדיית האימה "השמרטפית" מבית נטפליקס. שיחק בשלושה פרקים בסדרת הדרמה והמסתורין "סדרה של צרות" של נטפליקס.

בשנת 2018 שיחק בסרט הקולנוע הקומי "כאשר נפגשנו לראשונה". ב-2020 שב לגלם את תפקידו בסרט ההמשך "השמרטפית מכה שנית" לקומדיית האימה מבית נטפליקס.

## חיים אישיים
אמל החל לצאת עם השחקנית הקנדית איטליה ריצ'י ביולי 2008. הזוג התארס ב-20 באוגוסט 2014, והם התחתנו ב-15 באוקטובר 2016. נולד להם בן בכור ב-12 בספטמבר 2019. בינואר 2020 קיבלו השניים אזרחות אמריקאית.

אמל היה אוהד ידוע של קבוצת ההוקי קרח טורונטו מייפל ליפס, אם כי מאז המעבר שלו ללוס אנג'לס החל אמל לאהוד את לוס אנג'לס קינגס, אך עדיין מכנה את טורונטו "הקבוצה השנייה" שלו. אמל תומך גם בקבוצת NHL השנייה בטורונטו באמצעות קבוצת התרחבות.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה קנדים
קטגוריה:שחקנים ילדים קנדים
קטגוריה:מדבבים קנדים
קטגוריה:דוגמנים קנדים
קטגוריה:מהגרים מקנדה לארצות הברית
קטגוריה:קנדים ממוצא סקוטי
קטגוריה:קנדים ממוצא צרפתי
קטגוריה:קנדים ממוצא הולנדי
קטגוריה:קנדים ממוצא גרמני
קטגוריה:סטרימרים
קטגוריה:קנדים שנולדו ב-1988
צ'יל וילס

**צ'יל תיאודור וילס** (באנגלית: ** Chill Theodore Wills**;  18 ביולי 1902 - 15 בדצמבר 1978) היה שחקן וזמר אמריקאי אשר היה מועמד לפרס אוסקר לשחקן המשנה הטוב ביותר לשנת 1960 על הופעתו בסרט "האלמו".

## ביוגרפיה
נולד בעיר סיגוויל, טקסס.
החל לשחק ולשיר מגיל צעיר והיה חלק מההרכב המוזיקלי "The Avalon Boys" בתחילת שנות ה-30 של המאה ה-20.
וילס החל לשחק בגיל מאוחר יחסית והתפרסם לראשונה בסרטים "מרד אלגני", "עיירת הבום" בתור דיופוטי הארמוני ג'ונס ובמערבונים "הווסטרנר" בתפקיד דרום מזרח ו"איחוד מערבי".ב-1946 הופיע בסרטים "העופר" של קלרנס בראון בתפקיד באק פורסטר ו"הבנות של הארווי". בשנות ה-50 שיחק וילס בדרמה "ענק" בתור בוואלי דודו של ראש משפחת החקלאים ביק בנדיקט (רוק הדסון), ובמערבון "ריו גראנדה" בתור המנתח ד"ר וילקינס.
וילס היה מועמד לפרס אוסקר לשחקן המשנה הטוב ביותר בשנת 1960 על תפקידו בתור ביקיפר החובר אל הקולונל דייוויד קרוקט בסרטו של ג'ון ויין "האלמו". 
ב-1963 שיחק במערבון מקלינטוק! ובקומדיה "מגלגל העסקאות" בתפקיד ג'יי ריי עמיתו של איש העסקים הנרי טיירון (ג'יימס גארנר).התפרסם בפעם האחרונה בשנת 1973 במערבון "פאט גארט ובילי הנער" בתפקיד בעל הסלון לאמיואל ג'ונס.

לווילס נולדו שני ילדים מאשתו הראשונה בטי אליזבת צ'אפל לה היה נשוי עד למותה. אשתו השנייה לה היה נשוי עד למותו הייתה נוואדין גוג. וילס מת ממחלת הסרטן ב-15 בדצמבר 1978 בגיל 76 בשכונת אנסינו שבלוס אנג'לס. נקבר בבית הקברות "פארק הזיכרון גראנד וייו" שבעיר גלנדייל.

## פילמוגרפיה נבחרת
* מרד אלגני (1939)
* טאגבוט אנני מפליג שוב (1940)
* עיירת הבום (1940)
* הווסטרנר (1940)
* איחוד מערבי (1940)
* האיש הרע (1941)
* בלה סטאר (1941)
* צלילי החצוצרה (1942)
* הרפתקאותיו של טרזן בניו יורק (1942)
* מחכה לאקשן (1942)
* זר בעיר (1943)
* ארוחת ליל רביעי לחייל (1944)
* נתראה (1944)
* נפגש בסט. לואיס (1944)
* השאר אותה לגן עדן (1945)
* הבנות של הארווי (1946)
* העופר (1946)
* טולסה (1949)
* ריו גראנדה (1950)
* פרנסיס (1950)
* העיר שלעולם לא ישנה (1953)
* פרנסיס מצטרף לחיל הנשים (1954)
* ענק (1956)
* אקדח התהילה (1957)
* האלמו (1960)
* זהב שבעת החטאים (1960)
* הפרשים הקטלניים (1961)
* מגלגל העסקאות (1963)
* מקלינטוק! (1963)
* המסובבים (1963)
* השחרור של אל.בי ג'ונס (1970)
* פאט גארט ובילי הנער (1973)
* מר ביליון (1977)

## קישורים חיצוניים

* 

קטגוריה:אמריקאים ילידי טקסס
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אמריקאים שנולדו ב-1902
קטגוריה:אמריקאים שנפטרו ב-1978
אהרן שבו

**אהרׂן שְבוׂ** (נולד ב-30 באוגוסט 1943 בהונגריה) הוא מעצב גרפי ישראלי המעצב בולים, סמלים, מטבעות, ספרים וקריקטורות.

שבו עיצב בולים, מדליות ומטבעות עבור בנק ישראל והחברה הממשלתית למדליות ולמטבעות.

## ביוגרפיה
שבו נולד בשם אהרן שוורץ, בהיידובסרמן שבמחוז היידו בייאר שבהונגריה. אביו היה אמן רב תחומי שניגן, זימר וצייר; הוא נספה בשואה לאחר שנלקח לעבודות כפייה בטרם לידתו של שבו. בהיותו בן עשרה חודשים הועלה שבו לרכבת לאושוויץ עם אמו, אחיו ואחותו הגדולים, לצד עוד מאות משפחות מהונגריה. שבו ניצל מאושוויץ כאשר לאחר המתנה של 3 ימים הוחזרה הרכבת על יושביה לווינה.

אחרי המלחמה נשארה המשפחה בהונגריה ושבו החל ללמוד בחדר (גן ילדים) ובכתה א' רפורמי נוצרי. בשנת 1951, כשהיה בן 7, עלה עם משפחתו לישראל. המשפחה גרה בתחילה 5 שנים במעברת מחנה דוד בחיפה, ואחר כך לרכסים (שליד כפר חסידים), ולאחר מכן לשכונת נווה שאנן בעיר. בגיל 15 זכה בתחרות במסגרת העיתון "מעריב לנוער", כאשר עיצב שטרות כסף בנושא נוער.

שבו לא סיים את לימודי בית הספר התיכון משום שנאלץ לעבוד ולהתפרנס במהלך היום ולעבור ללימודי ערב. לאחר מכן החל ללמוד גרפיקה באקדמיה הגבוהה לאומנות בצלאל במסגרת העתודה האקדמית, וסיים את לימודיו בהצטיינות, זכה במלגת לימודים מקרן תרבות אמריקה ישראל. בהמשך שירות סדיר בצה"ל ועיצב כרזות עבור ענף פרסומים של המטכ"ל, ואחר כך במילואים שירת כחובש קרבי.

לאחר שרותו הצבאי המשיך ללמוד עיצוב בניו יורק, בבית הספר . כשחזר לישראל החל לעסוק בעיצוב גרפי במגוון תחומים. הוא אייר ספרים עבור הוצאות ספרים שונות, במיוחד ספרי ילדים ובתחמי התנ"ך והיודאיקה. כן אייר בולים עבור השרות הבולאי, ויצר מטבעות ומדליונים עבור בנק ישראל והחברה הממשלתית למדליות ומטבעות. חלק מעבודותיו יצר בשיתוף עם המעצב גד אלמליח מסטודיו TheDesignLab בבוסטון.

בנוסף עסק שבו בהוראת עיצוב גרפי במכללות, כגון מכללת אמונה בירושלים, וייסד מגמת אנימציה באקדמיה לעיצוב ויצו בחיפה.

לשבו חמישה ילדים. מתגורר במושב בית גמליאל.

## קישורים חיצוניים

* 

* 
* 
* 
* מדליית וגר זאב עם כבש, באתר החברה הישראלית למדליות ולמטבעות

קטגוריה:מאיירים ישראלים
קטגוריה:מעצבים ישראלים
קטגוריה:מעצבי מדליות ישראלים
קטגוריה:מעצבי בולים ישראלים
קטגוריה:ישראלים ילידי הונגריה
קטגוריה:בוגרי העתודה האקדמית
קטגוריה:בוגרי בצלאל, אקדמיה לאמנות ועיצוב
קטגוריה:בית גמליאל: אישים
קטגוריה:ישראלים שנולדו ב-1943
דראגומירשט (מחוז מרמורש)

**דראגומירשט** (בהונגרית:**Dragomirești**, ביידיש:**דראגאמירעשט**) היא עיר קטנה במחוז מרמורש ברומניה. הוכרזה כעיר בשנת 2004. במפקד של 2002 נקבע ש-99.5 אחוז מתושבי העיר הם רומנים.

## הקהילה היהודית

על פי מפקדי האוכלוסין, מספר היהודים בדראגומירשט בשנת 1920 היה 756, והם היוו 28 אחוז מכלל האוכלוסייה. בשנת 1941 היו בדראגומירשט 684 יהודים. כיום (2013) אין יהודים במקום.

היהודים הראשונים הגיעו לדראגומירשט בשליש הראשון של המאה ה-18. בסוף המאה ה-18 התארגנה במקום קהילה שבהתבססה על חסידי קוסוב שבאו מגליציה ומפודוליה. יהודי המקום עסקו במסחר תבואה וצאן, עבדו בתעשיית העץ ובחקלאות. במקום הוקם בית כנסת ובית מדרש חסידי, מקווה טהרה ובית עלמין. 

הרב הראשון של הקהילה היה משה שטרן. מ-1903 כיהן כרב יצחק מאיר שוורץ שחיבר מספר חיבורים. ב-1911 נתמנה כרב מנחם מנדל שפירא, והרב האחרון היה משה ישראל פלדמן שאף עמד בראש ישיבה שהייתה במקום. בישיבה למדו כ-45 תלמידים והיא התקיימה עד ימי השואה.

עם תחילת שואת יהדות הונגריה באביב 1944, נבנה במרכז הכפר גטו בו רוכזו כל יהודי הכפר וכפרים אחרים מאזור. סך הכל היו בגטו כ-2,000 איש. ב-15 במאי החלו יהודי הגטו במסע מפרך בן 25 ק"מ לעיירה וישווה, שם עלו היהודים על רכבות שלקחו אותם למחנה אושוויץ, ושם נספו רובם. 

כ-50 מיהודי הכפר חזרו למקום לאחר השואה, אולם זמן קצר אחר כך, עזבו את הכפר כולם ורובם עלו לישראל.

## לקריאה נוספת
* פנקס הקהילות, רומניה כרך שני, הוצאת יד ושם, ירושלים, תש"ם, עמ' 125-126

## קישורים חיצוניים

* 
* מתוך ספר מארמארוש ש.י. גרוס, י.י. כהן 
* 

קטגוריה:קהילות יהודיות ברומניה
קטגוריה:טרנסילבניה: ערים
קטגוריה:קהילות יהודיות שהושמדו בשואה
פוקימון X ו-Y

**פוקימון X ו-Y** (אנגלית: **Pokémon X Version and Y Version**, יפנית: ポケットモンスターX Y תעתיק לעברית: פוקטו מונסוטה אקסה וואי, "מפלצות כיס X ו-Y") הם שני משחקי וידאו מסוג משחק תפקידים אשר מפותחים על ידי Game Freak ומופצים על ידי נינטנדו ל-נינטנדו 3DS. שני המשחקים הללו מציגים לראשונה את הדור השישי של משחקי הפוקימון. המשחקים יצאו לראשונה ביפן וברחבי העולם ב-12 באוקטובר 2013 בצורה סימולטנית, וזאת בפעם הראשונה בהיסטוריה של משחקי פוקימון.

כמו במשחקים הקודמים בסדרה, עלילת המשחקים עוקבת אחר מסעו/ה של מאמן/ת פוקימונים צעיר/ה במחוז השישי (מחוז קאלוס). בניגוד למשחקים קודמים, המשחק הוא בגרפיקה תלת־ממדית. המשחק מציג לראשונה התפתחות מיוחדת לפוקימונים הנקראת "מגה התפתחות" (Mega Evolution).

רוב המשחקים זכו לביקורות חיוביות. רוב המבקרים שיבחו את ההתקדמות בזמן המשחק ואת החידוש שהביאו לזיכיון. ובנוסף המשחק נמכר ב-4 מיליון עותקים בשבוע הראשון להפצתו כאשר שבר את השיא של פוקימון שחור ולבן בתור המשחק הנמכר במהירות ל-Nintendo 3DS.

נכון ל-2015, נמכרו מעל ל-14 מיליון עותקים של פוקימון X ו-Y ברכבי העולם והם רשמית המשחקים הנמכרים ביותר ל-Nintendo 3DS, כאשר צמד המשחקים שיצאו אחריהם בסדרה - אומגה רובי ואלפא ספיר, במקום השלישי עם מעל ל-12 מיליון עותקים שנמכרו.

## המשכון

בשנת 2025 יצא המשחק "פוקימון אגדות: Z-A" המשמש המשכון לאירועי המשחקים X ו-Y. המשחק יצא לקונסולת הנינטנדו סוויץ'.

## קישורים חיצוניים

* 
* האתר הרשמי של פוקימון X ו־Y 
* פוקימון X ו־Y באתר פוקימון 

קטגוריה:משחקי וידאו משנת 2013
קטגוריה:משחקי תפקידים ממוחשבים
קטגוריה:משחקי וידאו של פוקימון
קטגוריה:משחקי נינטנדו 3DS
קטגוריה:משחקי וידאו שפותחו ביפן
נחל שכם

200px|ממוזער|שרידי טחנת הקמח בנחל שכם
**נחל שכם** (בערבית נקרא ואדי א-שעיר בחלקו העליון, וואדי אל בורג' בחלקו התחתון) הוא נחל הזורם בשומרון, ואחד מיובליו העיקריים של נחל אלכסנדר (יחד עם נחל תאנים). הנחל מתחיל באזור העיר שכם (בין הר גריזים והר עיבל), ומכאן שמו. אל הנחל חוברים יובלים נוספים המנקזים את האזור שמצפון־מערב לשכם, עד לסילת א-דהר.

הנחל זורם בבקעה רחבה משכם מערבה ועד רמין, שם הוא מתחתר במעבר צר עד ענבתא, שכיוונו צפון מערב. לאחר מכן שב הנחל לזרום מערבה עד לנור א-שמס, שם מגיע הנחל למישור. הנחל חולף מצפון לטולכרם ומדרום לשוויכה, חוצה את גדר ההפרדה מדרום לבת חפר, ונשפך לנחל אלכסנדר ממערב לגן יאשיה. אורכו מראשיתו ועד לנקודת החיבור עם נחל אלכסנדר כ-30 ק"מ.

בסמוך לנחל שרידים של מספר טחנות קמח. הדרך ההיסטורית בין שכם לטול כרם (כביש 57) מנצלת את תוואי הנחל לכל אורכו. בתקופת מלחמת העולם הראשונה נסללה מסילת ברזל לאורך הנחל, מתחנת הרכבת מסעודיה על מסילת השומרון ועד לתחנת הרכבת טול כרם שם המשיכה במישור בכיוון דרום בתוואי המסילה המזרחית, מסילה שנועדה לסייע למאמץ המלחמתי העות'מאני לכיוון תעלת סואץ. המסילה הייתה בשימוש רכבות נוסעים בין טול כרם לשכם עד אמצע תקופת המנדט הבריטי.

במהלך המחצית השנייה של המאה ה-20 הנחל זוהם במי שפכים מאזור שכם וטולכרם, כולל פסולת תעשייתית של בתי בד, והיה גורם הזיהום המרכזי של נחל אלכסנדר. בשנת 1996 יזמה המועצה האזורית עמק חפר בשיתוף פעולה עם עיריית טולכרם, קק"ל והמשרד להגנת הסביבה פרויקט לשיקומו. הוקם מתקן לטיהור שפכים בסמוך לבת חפר, שמטהר את מרבית השפכים (מט"ש יד חנה) שנחנך בשנת 2002. במהלך שנת 2012 פונו מאפיק הנחל כ-75,000 קוב בוצה מזוהמת ופסולת על ידי יחידת תיאום פעולות הממשלה בשטחים של משרד הביטחון.

במהלך ינואר בחורף 2013 הנחל נסתם בחלק בו חוצה את חומת ההפרדה, כתוצאה מסחף וחקלאות, כך שהחל להיווצר אגם מצידה המזרחי של חומת ההפרדה (ששימשה כסכר), מה שלבסוף ערער את יסודותיה ומוטט אותה, וכך גל חריג בגובהו גרם להצפות בתים רבות ולנזק רב לרכוש בחלקה הדרומי של בת חפר. ההצפות הובילו לאירוע בו טבעו למוות שתי נשים פלסטיניות באזור טול כרם.

## קישורים חיצוניים

* אירוע ההצפה בבת חפר - היבטים בהיערכות ובטיפול, בתוך: דוח שנתי 64ב התשע"ד-2014, באתר מבקר המדינה

## הערות שוליים

קטגוריה:שכם
שכם
נעמי יוליה

**נעמי יוליה** הייתה אוניית מעפילים (שמה נכתב במקור כ-Naomijullia).

הפליגה מנמל סולינה  ברומניה ב-1 ספטמבר 1939 כשעל סיפונה 1,130 מעפילים. הגיעה אל מול חופי הארץ ב-19 בספטמבר. כוחות הצבא הבריטי גילו אותה, מול נמל בירות, והיא הובלה על ידי משחתת בריטית אל נמל חיפה. המעפילים הועברו למחנה מעצר בצריפין. הגברים הועברו לצריפין והנשים והילדים שוכנו במחנה העולים בעתלית שעדיין לא היה מחנה מעצר.

ארגון מבצע ההעפלה של ספינה זו נעשה בידי פעילי ההסתדרות הציונית החדשה של רוויזיוניסטים, כחלק מעליית אף על פי.

## ראו גם

עליית אף על פי
## לקריאה נוספת
* יהודה ואלך (עורך ראשי), **אטלס כרטא לתולדות ה'הגנה**', ירושלים: הוצאת כרטא, המרכז לתולדות כח המגן ה'הגנה' ע"ש ישראל גלילי, 19
*91, עמ' 49.

## קישורים חיצוניים
*   "נעמי יוליה", באתר מוזיאון ההעפלה וחיל הים
## הערות שוליים

קטגוריה:קצרמר המנדט הבריטי
קטגוריה:אוניות מעפילים עד מלחמת העולם השנייה
קטגוריה:אוניות מעפילים שהפליגו ב-1939
קטגוריה:אוניות מעפילים בשירות עליית אף על פי
כוח הפניקס

**כוח הפניקס** (באנגלית: **Phoenix Force**, גם "כוח עוף החול") הוא ישות קוסמית בדיונית המופיעה בחוברות הקומיקס אקס-מן ביקום מארוול קומיקס. הישות הופיעה לראשונה בחוברת *Uncanny X-Men #101* מאוקטובר 1976, ונוצרה על ידי הכותב כריס קלרמונט והמאייר דייב קוקראם. הישות מתחברת לדמויות אחרות, ונקראת גם בשם **פניקס**. 

כוח הפניקס הוא ההתגלמות האלמותית של כוחות החיים והתשוקה האוניברסליים. הישות נולדה בחלל שבין מצבי התודעה האנושית, והיא מכונה בשם "ילדת היקום". היא מהווה את צומת הדרכים של כל האנרגיה הקיימת ביקום, ומתקיימת בכל המציאויות של המולטי-יקום. היא שומרת על כוח הבריאה וכן גם על גביש מק'קראן העוצמתי.

כוח הפניקס מפורסם בשוק הקומיקס האמריקאי בשל תפקידו בקשת הסיפור "אקס-מן: סאגת הפניקס האפלה", ולרוב הוא מתקשר לדמותה של **[[ג'ין גריי]]**. דמותה של ג'ין גריי כפניקס האפלה מדורגת במקום התשיעי ברשימת מאה נבלי-העל הגדולים לפי אתר IGN, ובמקום ה-38 ברשימת מאה הנבלים הגדולים בכל הזמנים לפי מגזין Wizard.

בין יתר הדמויות עימן התחבר הכוח נמנו הפנתר השחור, קפטן אמריקה, הענק הירוק, שאנג-צ'י, האביר השחור, ספיידרמן, דוקטור דום, רייצ'ל סאמרס, מדלין פריור, קוקיות סטפורד, הופ סאמרס, ולקיריה, ובעקבות אירועי "אוונג'רס נגד אקס-מן" משנת 2012, גם סייקלופס, אמה פרוסט, נאמור, קולוסוס ומג'יק, הנקראים "חמשת הפניקסים". המארחת הנוכחית של כוח הפניקס היא מיה לופז.

## קישורים חיצוניים
* דף הדמות באתר הרשמי של מארוול קומיקס
* דף הדמות בפרויקט פאנדום של מארוול קומיקס

## הערות שוליים

קטגוריה:אקס-מן: דמויות
קטגוריה:עוף החול
נשק אקס

"**נשק X**" (באנגלית: **Weapon X**) הוא מיזם מחקר גנטי ממשלתי בדיוני המופיע בחוברות הקומיקס אקס-מן ביקום מארוול קומיקס. תהליך איחוד מתכת האדמנטיום נכתב לראשונה בידי בארי וינדזור סמית' בסיפור *Weapon X* בחוברת *Marvel Comics Presents #72* ממרץ 1991, ובהמשך התברר כחלק מפרויקט נשק אקס. בחוברות *New X-Men* שבהרצתו של גרנט מוריסון משנת 2002 התגלה כי הסיווג "אקס" אינו מתייחס בהכרח לאות האנגלית X, כי אם לספרה הרומית "10", וכי "נשק אקס" היא התוכנית העשירית מתוך שורה של ניסויים שנערכו במוטאנטים, המכונים "פרויקט נשק פלוס". הניסוי הראשון שנעשה מתייחס למיזם "סופר חייל" שיצר את קפטן אמריקה. 

שם הקוד "נשק אקס" אוזכר לראשונה כאשר דמותו של וולברין הופיעה בחוברת של הענק הירוק, ומאז נרמז כי הוא קשור למיזם ממשלתי זדוני ומסתורי. בקשת הסיפור "נשק אקס" משנת 1991, הפרויקט כונה בשם "ניסוי אקס", והתגלה כי הוא היה אחראי לאיחוד מתכת האדמנטיום לשלדו של וולברין, מה שהופך אותו לבלתי ניתן להשמדה. בנוסף, הוא עובר שטיפת מוח כדי להוציא ממנו את האינסטינקטים החייתים והרצחניים שבו. המדענים קראו לו בשם "נשק אקס". כמו כן, התגלה כי המיזם שתל לאלה המשתתפים בניסוי זכרונות לא אמיתיים. המתקן הממשלתי פעל מתוך "מחלקה קיי" שבקנדה, תחת פיקוחו של פרופסור אנדרה ת'ורטון. לצידו עבדו ד"ר אברהם קורנליוס, ד"ר קרול היינס וד"ר דייל ריינס, כאשר דמותו המפוקפקת של ג'ון סאבליים - מנהל מיזם נשק פלוס - עמדה תמיד ברקע הנעשה. כמה מהניסויים שבוצעו בידי הפרויקט התבססו על מחקריו של המדען הנאצי נייתן אסקס, שהושגו לאחר תום מלחמת העולם השנייה.

נושאי המחקר המקוריים של המיזם היו חברים ב"קבוצת אקס", קבוצת מבצעים מיוחדים של ה-CIA, בהם נמנו: וולברין, סייברטות', מאווריק/הסוכן אפס, סילבר פוקס וג'ון ריית'. טלפת היה אחראי ליצירת הזכרונות המפוברקים של חברי הקבוצה, בתמורה להבטחה של חיי נצח. הדבר ממנו התעלמו וולברין וחברי האקס-מן היה כי מיזם "נשק אקס" הוא חלק ממיזם גדול יותר, "נשק פלוס", שהוקם בידי ממשלת ארצות הברית בשנות ה-40 של המאה ה-20 במטרה ליצור חיילי-על ומתנקשים לצורך השתתפות במלחמות קונבנציונליות וכן מלחמות השמד נגד מוטאנטים. מה שמדעני המיזם לא חזו היה מסע ההרג הרצחני של וולברין, שברח מהמתקן בו הוחזק.

נושאי מחקר נוספים של המיזם הם X-23, דדפול, פנטומאקס (נשק XIII), צ'יימבר, סאורון, קופיקאט, קוקיות סטפורד (נשק XIV) ואורורה.

בשנת 2002 חשף גרנט מוריסון כי נשק X היה העשירי בסדרת מיזמים מסוג זה, הידועה בכינויה "נשק פלוס". אי לכך התו X לא מתייחס לאות X אלא לספרה הרומית X, המציינת את המספר 10.  

## קישורים חיצוניים
* דף הפרויקט באתר הרשמי של מארוול קומיקס
* [דף הפרויקט](https://marvel.fandom.com/wiki/Weapon_X_(Earth-616)) בפרויקט פאנדום של מארוול קומיקס

## הערות שוליים

קטגוריה:אקס-מן